Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 1999. évi LXXVI. törvény (Szjt.) 66. § (3) bekezdése alapján a szerzõknek felhasználási módonként külön-külön
Paragraph Index: 2104

1. A jogdíjközlemény személyi hatálya és tárgyi hatálya 1.1. A jogdíjközleménnyel érintett filmszerzõk: rendezõ, forgatókönyvíró (eredeti mû írója), operatõr, egyéb (animációs filmeknél: tervezõ, animátor). 1.2 A jogdíjak mindazon magyarországi gyártású audiovizuális mûvek, illetõleg azok részleteinek egyes nyilvános elõadással történõ felhasználása után fizetendõk (pl. nyilvános elõadás, képernyõn való megjelenítés múzeumokban), amelyek után az 1.1. pontban említett jogosultak a mû elõállítójával, illetõleg felhasználójával kötött megállapodásokban foglaltak alapján nem részesülnek jogdíjban. A jogdíj fizetésére az Szjt. 66. § (3) bekezdése alapján elsõsorban a filmalkotás elõállítója köteles, kivéve, ha bizonyítja, hogy a szerzõdésében a szerzõi jogdíj fizetésének kötelezettségét áthárította a felhasználást végzõ szervezetre, mely esetben jogdíjfizetésre a felhasználást végzõ szervezet köteles.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes